**«Հայաստանի մանուկներ» բարեգործական հիմնադրամի (ՔՈԱՖ) մասին**

*Ո՞վ ենք մենք*

«Հայաստանի մանուկներ» բարեգործական հիմնադրամը (ՔՈԱՖ) կազմակերպություն է, որը գյուղերի երեխաներին, երիտասարդներին ու նրանց ընտանիքներին հնարավորություն է տալիս բացահայտելու և իրագործելու սեփական կարողությունների առավելագույնը։

Հիմնադրամի համակողմանի ծրագրային մոդելի իրագործումն սկսվել է 2004թ. Արմավիրի մարզի Քարակերտ գյուղից։

*Մեր առաքելությունը և տեսլականը*

Մեր առաքելությունն է ՔՈԱՖ ՍՄԱՐԹ նախաձեռնությունների շնորհիվ անհրաժեշտ ռեսուրսներ տրամադրել գյուղերի երեխաներին ու մեծահասակներին՝ նորարարության միջոցով զարգացնելու իրենց համայնքները։

Մենք վստահ ենք, որ Հայաստանի բոլոր մանուկները կիրառելու են իրենց ամբողջ ներուժն ու մասնակցելու են իրենց միջավայրի զարգացման գործին։

*Ո՞ւմ ենք զորակցում*

Մեր նպատակն է բարձրացնել գյուղաբնակների կյանքի որակը և ամրացնել գոյություն ունեցող հաստատությունները՝ կիրառելով զարգացման համայնքահենք ծրագրեր։ Ծրագրերի շահառուներն են Հայաստանի Արմավիրի, Արագածոտնի, Լոռու, Գեղարքունիքի, Շիրակի և Տավուշի մարզերի 64 համայնքների ավելի քան 107,000 բնակիչները։

*Մեր ծրագրերը*

ՔՈԱՖ-ը զարգացման ծրագրեր է իրագործում թիրախային հետևյալ ոլորտներում՝ կրթություն, առողջապահություն, երեխայի և ընտանիքի ծառայություններ, տնտեսական զարգացում և ՔՈԱՖ ՍՄԱՐԹ ծրագրեր։ Սրանցից յուրաքանչյուրն ուղեկցվում է ենթակառուցվածքների բարեկարգման նախագծերի իրականացմամբ։

ՔՈԱՖ-ը չի տրամադրում անհատական կամ ընտանեկան ֆինանսական որևէ աջակցություն։

*Մեր հիմնադիրը*

Դոկտոր Կարո Արմենը ամերիկահայ գործարար է, որ հիմնել է «Հայաստանի մանուկներ» բարեգործական հիմնադրամը։ Դոկտոր Արմենը «Աջենուս» ընկերության հոգաբարձուների խորհրդի նախագահն ու գործադիր տնօրենն է: «Աջենուսը» կենսատեխնոլոգիական ընկերություն է, որը գերժամանակակից տեխնոլոգիաների և թերապիայի նորարարական համադրություններով է պայքարում քաղցկեղի դեմ։

*Միջազգային բարեգործական վարկանիշը*

ՔՈԱՖ-ը բարձրագույն գնահատական է ստացել՝ [**Guide Star**](https://www.guidestar.org/profile/11-3579187), [**Better Business Bureau**](http://give.org/charity-reviews/national/children-and-youth/children-of-armenia-fund-in-new-york-ny-4489) և [**Charity Navigator**](https://www.charitynavigator.org/index.cfm?bay=search.summary&orgid=10944) կազմակերպությունների պահանջներին համապատասխան։

Համաձայն[**Charity Navigator**](https://www.charitynavigator.org/)-ի՝ ՔՈԱՖ-ն արժանացել է բարձրագույն 4 աստղին: Նման ընկերությունը համարվում է իր ոլորտի առաջատար և գերազանցում է նույն դաշտում գործող այլ ընկերությունների։ Charity Navigator-ը գնահատում է կազմակերպությունները երկու տեսանկյունից՝ ֆինանսական ողջամտություն և վստահելիություն ու թափանցիկություն։

[**Better Business Bureau (BBB) Wise Giving Alliance**](https://www.bbb.org/connecticut/get-consumer-help/charities-donors/about-the-wise-giving-alliance/)-ը մշակվել է՝ օգնելու դոնորներին մեծ նվիրատվություններ կատարելու և ավելացնելու հանրային վստահությունը բարեգործական կազմակերպությունների նկատմամբ։ Այն կազմակերպությունները, որոնք համապատասխանում են վստահության այս ստանդարտներին, դրանք հաստատող փաստաթղթեր են ներկայացնում՝ ինչպե՞ս են կառավարում ընկերությունը, ինչպե՞ս են ծախսում գումարները, որքանո՞վ են հավաստի իրենց ներկայացուցչությունները, որքանո՞վ են պատրաստ հանրայնացնելու իրենց մասին տեղեկատվությունը։ ՔՈԱՖ-ն այդ կազմակերպություններից է:

[**Guide Star**](https://www.guidestar.org/)-ը ոչ առևտրային ընկերությունների և հիմնադրամների մասին տեղեկատվության առաջատար աղբյուրներից է։ Մասնագետների համար առաջարկվող ծառայություններից զատ, այն նպատակ ունի ապահովելու անհատներին համապատասխան վստահությամբ, որ իրենց նվիրատվություններն օրինապաշտ կազմակերպության են ծառայում։ ՔՈԱՖ-ը նշված է այս կայքում որպես վստահելի կազմակերպություն:

Բարեգործական կազմակերպությունների վարկանիշներն ու գնահատականները դոնորները կարող են տեսնել՝ ինչպես են տնօրինվում իրենց գումարներն ու ինչ ազդեցություն են թողնում:

**«Հայաստանի մանուկներ» բարեգործական հիմնադրամի գործունեությունը՝ թվերով**

* Հիմնադրվել է 2004 թ․
* Հայաստանի 6 մարզ՝ Արմավիր, Արագածոտն, Լոռի, Գեղարքունիք, Շիրակ, Տավուշ
* 82 համայնք Հայաստանում և Արցախում
* 107,000 շահառու

**170 ենթակառուցվածքային բարեկարգում**

* 12 դպրոց
* 30 բուժկետ
* 3 մանկապարտեզ
* 2 համայնքային կենտրոն
* 37 դպրոցական ճաշարան և ատամնակայան
* 8 «Արևոտ անկյուն» մանկապարտեզներում
* 10 ստեղծագործարան
* 8 ՔՈԱՖ ՍՄԱՐԹ սենյակ
* 19 խաղահրապարակ և մարզահրապարակ
* 18,000 գյուղացիների համար՝ մաքուր ջուր։

**Կրթական ծրագրեր**

* Սկսած 2010 թ․-ից՝ ամեն տարի 600 երեխա արտադասարանային ակումբների շնորհիվ սեփական աշխատանքներն է ստեղծել կամ դրսևորել իրեն սպորտում
* 2014 թ․ ի վեր «Աֆլաթուն» սոցիալ-ֆինանսական կրթության ծրագրի 1151 սան իր գիտելիքները գործածել է՝ իրագործելով համայնքային զարգացման 88 նախագիծ
* 2009 թ․-ից մինչ օրս 1575 աշակերտ մասնակցել է ավելի քան 50 թեմայով բանավեճերի
* Աշակերտական խորհուրդների 1160 անդամներ 24 գյուղում իրագործել են համայնքային զարգացման նախագծեր դեռ 2008 թ․-ից
* 964 ուսանող 2013 թ․ ի վեր անգլերեն է խոսում «Աքսես» ծրագրի շնորհիվ
* 9 ուսանող մասնակցել է Ապագա առաջնորդների փոխանակման (FLEX) ծրագրին՝ սկսած 2014 թ․-ից
* 259 մեծահասակ անգլերեն է խոսում 2014 թ․-ից իրականացվող Անգլերենի առցանց ուսուցման ծրագրի շնորհիվ
* 2013-ից ի վեր՝ 3166 աշակերտների 50% -ը փոխել է մասնագիտության ընտրությունը Մասնագիտական կողմնորոշման ծրագրի արդյունքում
* ՔՈԱՖ-ի 91 շրջանավարտ 2013-ից սկսած բարձրագույն կրթություն է ստացել Կրթաթոշակային ծրագրի շնորհիվ։ Ծրագիրն իրագործվում է «Էյչ-Էս-Բի-Սի» բանկի հետ համագործակցությամբ։
* 2019 թ․-ից իրականացված վերապատրաստումների արդյունքում 70 ուսուցիչ և դպրոցի տնօրեն օգտագործում է դասավանդման և կառավարման նոր մեթոդներ և գիտելիքներ

**Առողջապահական ծրագրեր**

* Հայաստանում առկա «Դպրոցները հանուն առողջության» (SHE) եվրոպական ցանցի անդամ 17 դպրոցներից բոլորն էլ ՔՈԱՖ-ի շահառու են։
* 2009 թ․ ի վեր ՔՈԱՖ-ի բոլոր դպրոցականները մասնակցել են ընդհանուր հիգիենայի, վերարտադրողական առողջության, աչքի խնամքի, առողջ սննդի և առողջ այլ սովորություններին վերաբերող թեմաներով սեմինարների:
* Տարրական դպրոցի 2500 աշակերտներ առողջ ու տաք սնունդ են ստանում վերանորոգված ճաշարաններում և լվանում ատամները 37 դպրոցական ճաշարաններում և ատամնակայաններում՝ սկսած 2013 թ․-ից։
* 2009 թ․-ից 700 երեխայի ամեն տարի տրամադրվել է ատամների անվճար բուժում։
* 2007 թ․-ից ի վեր 15,000 մարդ բուժզննում է անցել կրծքագեղձի, վահանագեղձի և շագանակագեղձի քաղցկեղի վաղ հայտնաբերման համար։
* Քրոնիկական հիվանդություններ ունեցող 700 բնակիչների ամեն տարի խորհուրդ են տրվում առողջ ապրելակերպի կանոններ՝ խուսափելու համար հիվանդության վատթարացումից։
* Տեղի 64 բուժաշխատողներ շարունակաբար կատարելագործում են իրենց մասնագիտական կարողությունները 2004-ից ի վեր։

**Երեխայի և ընտանիքի ծառայություններ**

* 800 երեխա հաճախում է մանկան զարգացման անկյուններ՝ սկսած 2010 թ․-ից։
* 2017 թ․-ից Մանկան զարգացման 7 «Արևոտ անկյուն» է գործում համայնքների մանկապարտեզներում։
* 1252 երեխա մասնագետների հետ անհատական կամ խմբային աշխատանքի շնորհիվ հաղթահարել է խոսքի ու ուսման դժվարությունները 2012 թ․-ից ի վեր։
* Երեխաների 83.6 %-ը հաղթահարել է խոսքի դժվարություններն ընդամենը 1 տարում։
* 2012 թ․-ից 235 երեխա հաճախում է «Իմ թատրոն» թատերաթերապիայի։
* 2006-ից ի վեր 200 ընտանիք ամեն տարի օգտվել է սոցիալական աշխատողի ծառայություններից։
* ՔՈԱՖ-ի ԵԸԾ ծրագրերը մեծացնում են իրազեկությունն ու գիտելիքը տարբեր սոցիալական խնդիրների թեմայով, հոգեբանների, սոցիալական աշխատողների և լոգոպեդների աշխատանքի ու դերի մասին

**Տնտեսական զարգացման ծրագրեր**

* 32 մասնակից սովորել է արձանիկներ և տարաներ պատրաստել կավից կամ արծաթից։
* 110 ուսանող ձեռներեցության հմտություններ է սովորել և իրագործել բիզնես նախագծեր։
* 2011-13 թթ․ միկրովարկերի ու վերապատրաստումների արդյունքում հիմնադրված 18 բիզնեսներից 10-ն այսօր շարունակում է գործել։
* 720 ֆերմեր ձեռք է բերել վաճառքի այլընտրանքային ուղղությունների աղբյուրներ E-Agro նախագծի շնորհիվ, որտեղ վաճառում է իր ապրանքը, ստանում տեղեկատվություն և փոխանակում փորձը։
* Գետաշենում հիմնվել է ագրոդպրոց՝ որպես արտադասարանային ագրոակումբի պրակտիկ լաբորատորիա․ այստեղ մշակվում են թարմ մրգեր ու բանջարեղեն, որոնք ծառայում են դպրոցի ճաշարանին։
* 2012 թ․ Արտենիին գյուղտեխնիկայի պարկ է տրամադրվել։
* 2019 թ․ Արագածավան գյուղի դպրոցում արևային մարտկոցներ են տեղադրվել։
* 5 գյուղ ապահովվել է ջրով (ջրամբարներ կամ ոռոգման ջրի ցանց)։